
RAPORT DE SPECIALITATE

Privind atribuirea în folosință gratuită prin încheierea unui contract de comodat pentru spațiul cu altă destinație SAD,  situat în Timișoara, P-ța Badea Cârțan nr. 1, pe o perioadă de 10 ani, către DIRECȚIA POLIȚIEI LOCALE
             Având în vedere expunerea de motive nr. SC2019-000443/09.11.2019 a Primarului Municipiului Timișoara, dl. Nicolae Robu  și Proiectul de hotărâre  privind atribuirea în folosință gratuită cu contract de comodat a spațiului cu altă destinație  situat în Timișoara, P-ța Badea Cârțan nr. 1, pe o perioadă 10 ani, către DIRECȚIA POLIȚIEI LOCALE, facem următoarele precizări :
           Prin cererea cu numărul SC2018-026030/06.11.2018, Direcția Politiei Locale a solicitat încheierea unui contract de comodat pentru spațiul SAD, situat în imobilul din Timișoara, P-ța Badea Cârțan nr. 1, spațiu în care își desfășoară activitatea în baza Hotărârii Consiliului Local a Municipiului Timișoara nr. 220/2014. 
Acest spațiu este situat la parterul imobilului, cu intrare din stradă, în proprietatea Statului Român, în folosința Sfatului Popular al orașului Timișoara și în administrarea ILLT Timișoara, înscris în CF-ul nr. 400887-C1-U28, nr. cadastral 400887-C1-U28, compus din birou, anexă, grup sanitar, wc, boxa nr. 14 la demisol cu 1,58% pci și 51/3220 părți din teren în folosință, în suprafață utilă de 21.93 m.p + 10,84 mp (boxa nr. 14), în suprafață utilă de 32,99 mp.
 	Având   în   vedere  extrasul  din Procesul verbal al ședintei din 15.11.2018 a Comisiei de analiză a spațiilor cu altă destinație decât aceea de locuință, prin care comisia a hotărât, atribuirea în folosință gratuită cu contract de comodat pe o perioadă de 10 ani, cu posibilitatea de prelungire a acestuia prin act adițional și abrogarea Hotărârii Consiliului Local a Municipiului Timișoara nr. 220/2014.
Spațiul a fost verificat prin adresele:
- SC Serviciul Juridic SC2018-26030/08.01.2019;
- SC Compartimentul Administrare Fond Funciar SC2018-26030/03.01.2019; 
- SC Biroul Clădiri Terenuri SC2018-026030/09.01.2019 ;
	În conformitate cu prevederile art.36. alin.2 lit.(c) din Legea nr. 215/2001 privind administraţia publică locală republicată și modificată;
	În temeiul art.45 din Legea nr. 215/2001 privind administraţia publică locală, republicată şi modificată;
Având în vedere prevederile legale expuse în prezentul raport, apreciem că Proiectul de hotărâre privind atribuirea în folosință gratuită prin încheierea unui contract de comodat pentru spațiul cu altă destinație SAD,  situat în Timișoara, P-ța Badea Cârțan nr. 1, pe o perioadă de 10
ani, încheiat cu Direcția Poliției Locale, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

